АҞӘА, лаҵара 25 - Sputnik. Урыстәыла аҽа хә-тәылак рахь аԥырра иалагеит: Исландиа, Мальта, Мексика, Португалиа, Саудтәи Аравиа ҳәа аанацҳауеит РИА Новости.
Иара убасгьы Урыстәыла ареисқәа ирыцнаҵоит Алада Кореиа, Финлиандиа, Иапониа рахь.
Уи адагьы аҳәаанырцәҟа аԥыррақәа ирылагоит жәларбжьаратә ҳаиртә баӷәазақәа: Омск, Сыктывкар, Челиабинск, Магнитогорск, Улан-Уде рҟынтә.
Урыстәылеи егьырҭ атәылақәеи рыбжьара аҳаиртә еимадарақәа ԥкын 2020 шықәса хәажәкырамзазы акоронавирус иахырҟьаны. Ззин ыҟаз аидарамҩангагатә, аԥошьҭатә, асанитартә уҳәа ареисқәа ракәын. Нанҳәамза ашьҭахь маҷ-маҷ Урыстәыла уаанӡатәи арежим иазыхынҳәуа иалагеит.
Апандемианахыстә аамҭала Урыстәыла аҽа 27 тәылахь аԥыррақәа еиҭахацнаркит. Уаанӡа ззин ҟаҵаз Великобританиеи Танзаниеи рахь уажәы иаанкылоуп урҭ атәылақәа рҿы аепидемиологиатә ҭагылазаашьа иахырҟьаны.
АҞӘА, рашәара 21– Sputnik. Иҳаҩсыз уахыки-ҽнаки рыла COVID-19 рылоу ирыламу аилкааразы 378-ҩык атестқәа рзыҟаҵан, урҭ рахьтә 108-ҩык рцәа акоронавирус шалаз аадырԥшит ҳәа аанацҳауеит Ауааԥсыра COVID-19 рацәыхьчаразы аоперативтә штаб.
Гәдоуҭатәи ахәышәтәырҭаҿы рыԥсҭазаара иалҵит ҩыџьа апациентцәа, 84 шықәса зхыҵуаз ахаҵеи 1940 шықәсазы ииз аԥҳәыси.
Абыржәтәи аамҭазы Гәдоуҭатәи араионтә хәышәтәырҭа хадаҿы ишьҭоуп 61-ы, урҭ рахьтә 61-ы акоронавирус адиагноз рзышьақәыргылоуп, рҭагылазаашьа бааԥсуп 14-ҩык, ибжьаратәуп - 31-ҩык.
Аҟәатәи аинфекциатә хәышәтәырҭаҿы ирхәышәтәуеит акоронавирус зцәа иалоу 40-ҩык апациентцәа, урҭ рахьтә жәаҩык рҭагылазаашьа уадаҩуп. Очамчыра ирхәышәтәуеит 22-ҩык, Гагратәи ахәышәтәырҭаҿы - 19-ҩык, Тҟәарчалтәи ахәышәтәырҭаҿы - 14-ҩык апациентцәа.
Акоронавирус иазку ажәабжьқәа зегьы шәрыԥхьар ҟалоит абра>>
АҞӘА, рашәара 21 - Sputnik. Арадиоелектронтә ҿагылара аҟәшақәа рҟазауааи аҳауаҿагыларатә хьчара аҟазауааи, Аԥсны иҟоу Аладатәи арратә округ аруааи аԥырҩы дызҭам "аӷа" ихархәагақәа Амшын еиқәа аҵакыраҿы икарыжьит. Абри атәы аанацҳауеит аокруг апресс-маҵзура.
Ахархәагақәа ҭархан арадиоелектронтә шьаҽра акомплексқәеи астанциақәеи, аппаратқәа "Житель", "Красуха" назлоу рыла иҭархан.
Арадиолокациатә ҟәшақәа рыруаа ахархәагақәа ԥшааны аҳауаҿагыларатә хьчара аҭыԥқәа рахь адыррақәа нарышьҭит.
Анаҩс адронқәа дистанциа ҟазшьала азенит-ракетатә комплексқәа "Стрела-10" ала аракетақәа нашьҭны "аӷа" дҭадырхеит Амшын еиқәа аҵакыраҿы.